Þórey , framkvæmdastjóri Ellimálaráðs kemur í opna húsið á morgun , fimmtudag 13:30 - 15:30 . Hún ætlar að segja frá orlofsbúðunum á Löngumýri í Skagafirði . Kaffi og gómsætt meðlæti hjá Dagbjörtu . Sr . Anna Sigríður og sr. Karl verða með okkur . Hjartanlega velkomin í opna húsið . Bæna - og kyrrðarstund í dag kl. 12:10 - 12:30 . Séra Karl Sigurbjörnsson , biskup leiðir stundina og Kári Þormar leikur á orgelið . Rjómalöguð sveppasúpa að hætti Dagbjartar í safnaðarheimilinu að bænastund lokinni . Stundin er öllum opin og er góður vettvangur til samfélags og fyrirbæna . Fyrirbænir má senda á netfangið domkirkjan@domkirkjan.is eða í síma 520-9700 . Dómkórinn í Reykjavík og Kór Menntaskólans í Reykjavík halda tvenna tónleika í Langholtskirkju næstkomandi sunnudag , 16. mars , og hefjast þeir klukkan 17 og 20 . Þar verður flutt tónverk Carls Orff , Carmina Burana , við ævafornan kveðskap úr Bæheimi sem hefur valdið hneykslan og hrollvekjandi hrifningu frá því hann varð til . Alls taka yfir 100 manns þátt í flutningnum í kirkjunni . Með kórunum syngja einsöngvararnir Hallveig Rúnarsdóttir , sópran , Þorbjörn Rúnarsson , tenór , og Jón Svavar Jósefsson , bassabaritón . Einnig koma við sögu nokkrir drengir úr Skólakór Kársness . Vanalega er verkið flutt í hljómsveitarútsetningu en að þessu sinni er undirleikur í höndum tveggja píanóleikara , Helgu Bryndísar Magnúsdóttur og Kristins Arnar Kristinssonar , og sex manna slagverkssveitar . Stjórnandi á tónleikunum er Kári Þormar dómorganisti en hann er stjórnandi beggja kóranna . Miðasala er í höndum félaga í báðum kórunum ( kr. 3.000 ) og við innganginn ( kr. 3.500 ) . Kirkjunefnd kvenna Dómkirkjunnar er með fund í dag kl. 17 í safnaðarheimilinu . Kirkjunefndin var stofnuð 1930 til að standa að prýði Dómkirkjunnar og vinna að líknarmálum . Það er ótrúlegt hvað þessi hópur hefur áorkað í gegnum tíðina en um leið sannað hvað er hægt með samvinnu , dugnaði og kærleika . Hér koma myndir sem teknar voru á 80 ára afmæli félagsins . Frá Óla Jóni og Sigga Jóni : Í kvöld verður Ungdóm-samveran með öðru sniði en venjulega . Við ætlum að horfa saman á bíómynd og gæti samveran því lengst í annan endan að fram til 21:30 . Við erum með þrjár skemmtilegar bíómyndir ( The Prince of Egypt / Despicable Me / Argo ) í huga en þeir sem koma tímanlega fá að hjálpa okkur að velja myndina sem horft verður á . Boðið verður upp á popp og eitthvað svalandi að drekka með . Vonumst til að sjá sem flesta : ) Messa kl. 11 fyrsta sunnudag í föstu . Séra Karl Sigurbjörnsson , biskup prédikar og þjónar fyrir altari . Feðgarnir Björn Alexander Þorsteinsson og Þorsteinn Siglaugsson lesa ritningarlestrana , en Björn Alexander fermist nú í vor í Dómkirkjunni . Í kvöld , mánudagskvöld ætlar Ungdóm hópurinn að fara í Laser-tag kl. 20 að Salavegi 2 , Kópavogi . Herlegheitin fara fram á þar til gerðum velli í kjallara hússins ( sama hús og Nettó , nálægt Lindakirkju ) og er gegnið inn að norðanverðu . Mæting í Kópavog , sniðugt er að sameina í bíla . Á morgun , þriðjudag er bænastund í hádeginu sem séra Anna Sigríður leiðir og léttur hádegisverður í safnaðarheimilinu að henni lokinni . Á fimmtudaginn er bingó í opna húsinu sem Ástbjörn okkar stjórnar og góðar kaffiveitingar . Á sunnudaginn er messa þar sem séra Karl Sigurbjörnsson prédikar og þjónar fyrir altari . Séra Hjálmar kemur aftur til starfa um miðjan mánuðinn .